Source: https://ficek.sk/nedostavenie-sa-dedica-na-pojednavanie-20470
Timestamp: 2020-02-25 06:14:01+00:00

Document:
[2020] Nedostavenie sa dediča na pojednávanie | Právna Poradňa
Otázka: Nedostavenie sa dediča na pojednávanie
Odpoveď: Nedostavenie sa dediča na pojednávanie
práva úprava zastavenia konania o dedičstve je obsiahnutá v § 187 až 188 zákona č. 161/2015 Z. z. Civilný mimosporový poriadok v účinnom znení.
Podľa uvedených ustanovení súd (v danom prípade ako súd koná súdom poverený notár) konanie o dedičstve zastaví výlučne v prípade, ak poručiteľ nezanechal žiadny majetok. Súd taktiež môže (avšak len za splnenia ďalších zákonom ustanovených podmienok) zastaviť konanie o dedičstve v prípade, ak poručiteľ zanechal majetok nepatrnej hodnoty alebo ak majetok poručiteľa nedosahuje výšku primeraných nákladov spojených s pohrebom poručiteľa.
Inak nemôže súd konanie o dedičstve zastaviť - teda nemôže ani zastaviť konanie o dedičstve z dôvodu, že jeden z dedičov sa nedostavuje na pojednávania.
Súd disponuje v danom prípade inými inštitútmi ako zabezpečiť prítomnosť dediča na pojednávaní (napr. ukladaním poriadkových pokút). Rovnako môže súd vzhľadom na okolnosti daného prípadu rozhodnúť, že bude pojednávať aj v neprítomnosti riadne predvolaného dediča. Nedostavovanie sa na pojednávanie teda nemôže mať za následok neprejednanie dedičstva či zastavenie konania o dedičstve.
Podotázka: Nedostavenie sa dediča na pojednávanie (Dedičské právo)
Dobrý deň, dnes prebieha dedičské konanie po mojej svokre. Darovala dom staršiemu synovi s bremenom dožitia. Ten zomrel a dom prešiel dedičským konaním na jeho dve dcéry. Moji synovia, deti po mladšom synovi, nedostali nič. Starší syn zosnulej sa pri preberaní daru- rodičovského domu zaviazal písomne avšak bez svedkov vyplatiť svojmu bratovi polovicu hodnoty domu (450000 Kc), ale skutok nenaplnil. Babička, keďže videla, že bola prekabatená, lebo záväzok neplnil ešte počas života, chcela po smrti obdarovaného všetko navrátiť, lebo vnučky sa o ňu nestarali. Žiadala ma o pomoc, ale neprišlo k tomu. Na dedičské konanie sa moji synovia ospravedlnili písomne a žiadajú vyplatenie sľúbených Kc 450000 ako bolo prisľúbené. Pozastaví sa dedičské konanie alebo bude ukončené aj bez ich účasti? Chlapci pracujú v zahraničí a konanie je v Čechách Ďakujem.
slovenská právna úprava zastavenia konania o dedičstve je obsiahnutá v § 187 až 188 zákona č. 161/2015 Z. z. Civilný mimosporový poriadok v účinnom znení. Avšak pokiaľ svokra zomrela v Českej republike a bola jej občiankou, tak na základe tejto skutočnosti si ČR môže založiť právomoc konať v dedičskom konaní. Uvedené zároveň znamená, že na Váš prípad sa bude aplikovať Česká právna úprava (dedičské právo), ktorá je v zákone 89/2012 Sb. v ustanoveniach § 1481 a nasledujúce. Zákon 99/1963 Sb. ČR rieši dedičské konanie ako také. Úprava ČR môže byť odlišná ako tá naša slovenská, a preto je potrebné informovať sa u notára, ktorý konanie vedie.
V zásade právny poriadok, ktorý sa bude uplatňovať na dedenie, je právny poriadok krajiny, v ktorej mal zosnulý svoj obvyklý pobyt v čase smrti.
Podľa staršieho právneho poriadku SR, ktorým bol Občiansky súdny poriadok platilo, že dedič svoju neprítomnosť musí ospravedlniť, inak sa bude konať bez jeho prítomnosti. Ospravedlnenie musí byť doručené súdnemu komisárovi (notárovi), a ten následne môže konanie i odročiť na iný termín.
Podľa uvedených ustanovení slovenského právneho poriadku, súd (v danom prípade ako súd koná súdom poverený notár) konanie o dedičstve zastaví výlučne v prípade, ak poručiteľ nezanechal žiadny majetok. Súd taktiež môže (avšak len za splnenia ďalších zákonom ustanovených podmienok) zastaviť konanie o dedičstve v prípade, ak poručiteľ zanechal majetok nepatrnej hodnoty alebo ak majetok poručiteľa nedosahuje výšku primeraných nákladov spojených s pohrebom poručiteľa.
Dobrý deň, môže byť poriadková pokuta uložená slovenským súdom aj občanovi iného štátu ? Ďakujem
Odpovedá: (odpoveď odoslaná: 20.01.2017)
Dobrý deň, áno, môže.
Nedostavenie sa na súd
Nedostavenie obžalovaného na súd

References: § 187
 súd 
 súd 
 Súd 
 súd 

Súd 
 súd 
 § 187
 § 1481
 súd 
 súd 
 Súd 
 súd